
ods. 1 zákona SNR č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej len „zákon o odpadoch“)

o nakladaní s odpadmi  na území obce OLOVÁRY
 







I.ČASŤ
§ 1 Pôsobnosť nariadenia
(1) VZN vymedzuje práva a povinnosti orgánov obce, pôvodcov a držiteľov odpadu v oblasti nakladania s komunálnym odpadom vrátane jeho zberu a prepravy. Podrobnosti o nakladaní sa vzťahujú na zmesový komunálny odpad a drobný stavebný odpad, biologicky rozložiteľný komunálny odpad, biologicky rozložiteľný kuchynský odpad a reštauračný odpad od prevádzkovateľa kuchyne, triedených zložiek komunálnych odpadov najmä elektroodpadov z domácností, odpadov z obalov a odpadov z neobalových výrobkov, použitých prenosných batérií a akumulátorov a automobilových batérií a akumulátorov, veterinárnych liekov a humánnych liekov, jedlých olejov a tukov, objemného odpadu, textilu, šatstva a odpadu z domácnosti s obsahom škodlivých látok. VZN upravuje spôsob nahlasovania nezákonne umiestneného odpadu, prevádzkovanie zberného dvora, ako aj povinnosti zberovej spoločnosti.
(2) Obec z miestneho poplatku za komunálne odpady a drobné stavebné odpady určeného podľa osobitného predpisu1 hradí okrem nákladov na činnosti podľa osobitného predpisu2 aj náklady na odstraňovanie nezákonne umiestneného komunálneho odpadu a drobného stavebného odpadu3.
(3) VZN sa vydáva s cieľom stanoviť pre obec vhodný systém nakladania s komunálnymi odpadmi, ktoré vznikli na území obce, pričom územím obce sa rozumie jej katastrálne územie.

§ 2 Základné pojmy
(1) Odpad je hnuteľná vec alebo látka, ktorej sa jej držiteľ zbavuje, chce sa jej zbaviť alebo je
v súlade so zákonom o odpadoch4 alebo osobitnými predpismi5 povinný sa jej zbaviť.
(2) Komunálny odpad je:
a) zmesový odpad a oddelene vyzbieraný odpad z domácnosti vrátane papiera a lepenky, skla, kovov, plastov, biologického odpadu, dreva, odpadu z elektrických zariadení a elektronických zariadení, použitých batérií a akumulátorov a objemného odpadu vrátane matracov a nábytku
b) zmesový odpad a oddelene vyzbieraný odpad z iných zdrojov, ako je tento odpad svojím charakterom a zložením podobný odpadu z domácnosti.
(3) Nebezpečný odpad je odpad, ktorý má aspoň jednu nebezpečnú vlastnosť uvedenú v prílohe osobitného predpisu.6
(4) Biologický odpad je biologicky rozložiteľný odpad zo záhrad a z parkov, odpad z potravín a kuchynský odpad z domácností, reštaurácií, zo stravovacích a z maloobchodných zariadení a porovnateľný odpad z potravinárskych podnikov.
(5) Biologicky rozložiteľné komunálne odpady sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady.
(6) Biologicky rozložiteľný odpad je odpad, ktorý je schopný rozložiť sa anaeróbnym spôsobom alebo aeróbnym spôsobom, ako je najmä odpad z potravín, odpad z papiera a lepenky, odpad zo záhrad a parkov.
(7) Kompostovanie biologicky rozložiteľného odpadu je proces, pri ktorom sa činnosťou mikroorganizmov a makroorganizmov za prístupu vzduchu premieňa využiteľný biologicky rozložiteľný odpad na kompost.




(8) Drobný stavebný odpad (ďalej tiež „DSO“) je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.
(9) Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
(10) Zmesový odpad je nevytriedený komunálny odpad alebo komunálny odpad po vytriedení zložiek komunálneho odpadu.
(11) Zhodnocovanie odpadu je činnosť, ktorej hlavným výsledkom je prospešné využitie odpadu za účelom nahradiť iné materiály vo výrobnej činnosti alebo v širšom hospodárstve alebo zabezpečenie pripravenosti odpadu na plnenie tejto funkcie.
(12) Zneškodňovaním odpadu je činnosť, ktorá nie je zhodnocovaním, a to aj vtedy, ak je druhotným výsledkom činnosti spätné získanie látok alebo energie.
(13) Nakladanie s odpadom je zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie obchodníka alebo sprostredkovateľa.
(14) Triedený zber komunálnych odpadov je činnosť, pri ktorej sa oddelene zbierajú zložky komunálnych odpadov.
(15) Pôvodca odpadu je každý pôvodný pôvodca, ktorého činnosťou odpad vzniká alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.
(16) Držiteľ odpadu je pôvodca odpadu alebo osoba, ktorá má odpad v držbe.
(17) Kalendárový zber je zber oddelene zbieranej zložky komunálneho odpadu v určenom čase Tento zber spočíva v pristavení vozidla alebo zberných nádob v určitom čase najviac na jeden deň, pričom obec o tomto zbere informuje obyvateľov vopred, spôsobom v mieste obvyklým.
(18) Množstvový zber je zber zmesových komunálnych odpadov a drobných stavebných odpadov, pri ktorom ich pôvodca platí miestny poplatok za komunálne odpady a drobné stavebné odpady ustanovený podľa osobitného predpisu7vo výške, ktorá je priamo úmerná množstvu týchto odpadov vyprodukovaných pôvodcom odpadu za daný čas ak o tom rozhodla všeobecným záväzným nariadením obec.
(19) Vyhradený výrobok je výrobok patriaci do skupiny výrobkov, na ktoré sa vzťahuje rozšírená zodpovednosť výrobcu – elektrozariadenia, batérie a akumulátory, obaly, vozidlá, pneumatiky, neobalové výrobky.
(20) Výrobcom vyhradeného výrobku sa rozumie výrobca elektrozariadení, výrobca batérií a akumulátorov, výrobca obalov, výrobca vozidiel, výrobca pneumatík a výrobca neobalového výrobku.






(21) Organizácia zodpovednosti výrobcov (ďalej tiež „OZV“) je právnická osoba so sídlom v Slovenskej republike založená, vlastnená a prevádzkovaná výlučne výrobcami vyhradených výrobkov so sídlom v niektorom z členských štátov. Organizácia zodpovednosti výrobcov, v súlade s udelenou autorizáciou, zabezpečuje na základe zmluvy o plnení vyhradených povinností plnenie týchto povinností za zastúpených výrobcov vyhradeného výrobku.
(22) Rozšírená zodpovednosť výrobcu (ďalej tiež „RZV“) je súhrn povinností výrobcu vyhradeného výrobku, vzťahujúcich sa na výrobok počas všetkých fáz jeho životného cyklu, ktorých cieľom je predchádzanie vzniku odpadu z vyhradeného výrobku (ďalej len „vyhradený prúd odpadu“) a posilnenie opätovného použitia, recyklácie alebo iného zhodnotenia tohto prúdu odpadu. Obsah rozšírenej zodpovednosti výrobcu tvoria ustanovené požiadavky na zabezpečenie materiálového zloženia alebo konštrukcie vyhradeného výrobku, informovanosti o jeho zložení a o nakladaní s vyhradeným prúdom odpadu, na zabezpečenie nakladania s vyhradeným prúdom odpadu a na zabezpečenie finančného krytia uvedených činností.
(23) Tretia osoba je podnikateľ so sídlom v Slovenskej republike, ktorý je oprávnený na zber alebo spracovanie a recykláciu použitých batérií a akumulátorov a ktorej bola udelená autorizácia na činnosť tretej osoby a ktorá na základe zmluvy o plnení vyhradených povinností zabezpečuje plnenie vyhradených povinností pre výrobcu batérií a akumulátorov.
(24) Elektroodpad z domácností je elektroodpad, ktorý pochádza z domácností a z obchodných, priemyselných, inštitucionálnych a iných zdrojov, ktorý je svojím charakterom a množstvom podobný tomu, ktorý pochádza z domácností; odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností.
(25) Použitá batéria alebo akumulátor je batéria alebo akumulátor, ktorý je odpadom.
(26) Program odpadového hospodárstva (ďalej tiež „POH“) je programový dokument, ktorý sa vypracúva pre určenú územnú oblasť v súlade s hierarchiou a cieľmi odpadového hospodárstva obsahujúci analýzu súčasného stavu odpadového hospodárstva tejto územnej oblasti a opatrenia, ktoré je potrebné prijať na zlepšenie environmentálne vhodnej prípravy na opätovné použitie, recyklácie, zhodnocovania a zneškodňovania odpadu, ako aj hodnotenie, ako bude program podporovať plnenie týchto cieľov a ustanovení zákona o odpadoch.
(27) Zberovou spoločnosťou sa rozumie obec alebo organizácia, resp. spoločnosť, ktorá nakladá s odpadom vznikajúcim na území obce, a to na základe zmluvy s obcou uzavretej v súlade so zákonom o odpadoch. 
(28) Skládka odpadov je miesto so zariadením na zneškodňovanie odpadov, kde sa odpady trvalo ukladajú na povrchu zeme alebo do zeme. Za skládku odpadov sa považuje aj interná skládka, na ktorej pôvodca odpadu vykonáva zneškodňovanie svojich odpadov v mieste výroby, ako aj miesto, ktoré sa trvalo, teda dlhšie ako jeden rok, používa na dočasné uloženie odpadov.
(29) Výkup odpadu je zber odpadu, ak je odpad odoberaný právnickou osobou alebo fyzickou osobou
– podnikateľom za dohodnutú cenu alebo inú protihodnotu, a to na základe zmluvy s obcou a
príslušnou OZV, uzavretej v súlade so zákonom o odpadoch.





(30) Zber odpadu je zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov.
(31) Zberná nádoba je nádoba alebo vrece určená týmto všeobecne záväzným nariadením na zber zmesového komunálneho odpadu alebo zber vytriedených zložiek komunálneho odpadu.
(32) Zberné miesto je vyznačené miesto obcou na zhromažďovanie a manipulovanie s odpadom, ktoré určila obec v súlade so zákon o odpadoch a všeobecne záväznými nariadeniami.
(33) Zberný dvor je zariadenie na zber komunálnych odpadov a drobných stavebných odpadov zriadené obcou alebo združením obcí a prevádzkované obcou, združením obcí alebo osobou, ktorá má uzatvorenú zmluvu s obcou alebo združením obcí na túto činnosť; na prevádzkovanie zberného dvora sa vyžaduje súhlas príslušného orgánu štátnej správy odpadového hospodárstva. Na zbernom dvore môžu fyzické osoby odovzdávať drobný stavebný odpad, objemný odpad a oddelene zbierané zložky komunálneho odpadu v rozsahu triedeného zberu ustanovenom v tomto všeobecne záväznom nariadení.
(34) Kompostovací zásobník je nádoba slúžiaca na zhodnocovanie biologicky rozložiteľných komunálnych odpadov kompostovaním; výsledným produktom je kompost využívaný pre potreby domácnosti. Kompostovací zásobník sa musí nachádzať nad zemou a musí byť vhodným spôsobom upravený na zabezpečenie dostatočného prísunu vzduchu.

II. ČASŤ
§ 3 Spoločné ustanovenia
(1) Za nakladanie s komunálnymi odpadmi, ktoré vznikli na území obce a s drobnými stavebnými odpadmi, ktoré vznikli na území obce, zodpovedá obec, ak zákon o odpadoch neustanovuje inak.
(2) Každý je povinný nakladať s komunálnymi odpadmi alebo inak s nimi zaobchádzať v súlade s týmto všeobecne záväzným nariadením.
(3) Každý je povinný nakladať s komunálnym odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie, a to tak, aby nedochádzalo k:
a) riziku znečistenia vody, ovzdušia, pôdy, rastlín a živočíchov,                                                                    b) obťažovaniu okolia hlukom alebo zápachom,                                                                                               c) nepriaznivému vplyvu na krajinu alebo miesta osobitného významu.
(4) Zakazuje sa :
a) uložiť alebo ponechať komunálny odpad na inom mieste ako na mieste na to určenom v súlade so zákonom a týmto VZN,                                                                                                                                b) zneškodniť komunálny odpad alebo zhodnotiť odpad inak ako v súlade so zákonom o odpadoch,                                                                                                                                                            c) zneškodniť komunálny odpad ukladaním do povrchových nádrží (napr. jám, odkalísk), vypúšťaním a vhadzovaním do vodného recipienta okrem morí a oceánov,                                                           d) vykonávať bez súhlasu orgánu štátnej správy odpadového hospodárstva alebo v rozpore s ním činnosť, na ktorú sa súhlas vyžaduje,




e) riediť alebo zmiešavať komunálne odpady s cieľom dosiahnuť hraničné hodnoty                 koncentrácie škodlivých látok,                                                                                                                         f) zneškodňovať spaľovaním biologicky rozložiteľný odpad s výnimkou prípadu, na ktorý bol     vydaný súhlas podľa zákona o odpadoch,                                                                                                          g) spaľovať komunálny odpad na voľnom priestranstve a vo vykurovacích zariadeniach v         domácnostiach,                                                                                                                                                   h) ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená,                                    i) vykonávať zber oddelene zbieraných zložiek komunálnych odpadov (odpady z obalov a neobalových výrobkov, elektroodpad z domácností, použité batérie a akumulátory) bez zariadenia na zber odpadov osobou, ktorá nespĺňa požiadavky podľa zákona a nemá na túto činnosť uzavretú zmluvu s obcou,                                                                                                                                j) zneškodňovať skládkovaním odpad, ktorý neprešiel úpravou okrem:
1. interného odpadu, ktorého úprava s cieľom zníženia množstva odpadu alebo jeho nebezpečenstva pre zdravie ľudí alebo pre životné prostredie nie je technicky možná,                              2. odpadu, u ktorého by úprava neviedla k zníženiu množstva odpadu ani nezabránila ohrozeniu zdravia ľudí alebo ohrozeniu životného prostredia.

(5) Pôvodca komunálnych odpadov je povinný:
a) nakladať alebo inak s nimi zaobchádzať v súlade s VZN obce,                                                                      b) zapojiť sa do systému zberu komunálnych odpadov v obci,                                                                              c) užívať zberné nádoby zodpovedajúce systému zberu komunálnych odpadov v obci,                                                 d) ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci,                                                                           e) ak ide o pôvodcu, ktorý nie je zapojený do systému zberu, zapojiť sa do neho a prihlásiť sa na obecnom úrade najneskôr do doby jedného mesiaca od vzniku povinnosti ukladajúcej platiť poplatok za komunálny odpad,                                                                                                                            f) pred uložením do zbernej nádoby minimalizovať vzhľadom na objem a rozmer najmä obalov a neobalových výrobkov,                                                                                                                                      g) predkladať obci informácie potrebné na zostavenie a aktualizáciu programu odpadového hospodárstva obce,                                                                                                                                              h) poskytnúť pravdivé a úplne informácie súvisiace s nakladaním s komunálnymi odpadmi a drobnými stavebnými odpadmi v súlade s osobitným predpisom8,                                                                                   i) v prípade právnických osôb, iný ako komunálny odpad zhromažďovať oddelene a zabezpečiť jeho zhodnotenie a zneškodnenie podľa predpisov na vlastné náklady,                                                            j) prednostne zhodnocovať odpady zo zelene, najmä v záhradkárskych lokalitách a lokalitách IBV, v ktorých sú vytvorené podmienky na vlastné domáce alebo komunitné kompostovanie,
(6) Držiteľ komunálnych odpadov je povinný správne zaradiť odpad alebo zabezpečiť správnosť zaradenia odpadu podľa Katalógu odpadov, pričom komunálne odpady je povinný zaraďovať pod katalógovým číslom začínajúcim kódom „20“.
(7) Vykonávať na území obce zber, vrátane mobilného zberu a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov.



(8) Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému združeného nakladania o odpadmi z obalov a s odpadmi z neobalových výrobkov.
(9) Opatreniami pre predchádzanie vzniku odpadov šatstva a textílií sú dobrovoľné dobročinné akcie na pomoc formou charity.
(10) Na webovom sídle obce, obec zverejňuje podrobný všeobecne zrozumiteľný popis celého systému nakladania s komunálnymi odpadmi vrátane triedeného zberu.

§ 4 Hierarchia odpadového hospodárstva obce
Na území obce je každý pôvodca komunálneho odpadu povinný uplatňovať túto hierarchiu odpadového hospodárstva:
a) predchádzanie vzniku odpadu,                                                                                                                    b) príprava na opätovné použitie,                                                                                                                      c) recyklácia,                                                                                                                                                           d) iné zhodnocovanie,                                                                                                                                          e) zneškodňovanie.
III. ČASŤ
§ 5 Komunálny odpad a jeho zložky
VZN upravuje podrobnosti nakladania s nasledovnými druhmi komunálneho odpadu z podskupiny:
a) Zložky komunálnych odpadov z triedeného zberu:
- 20 01 01 papier a lepenka O                                                                                                                               - 20 01 02 sklo O                                                                                                                                                    - 20 01 03 viacvrstvové kombinované materiály (ďalej tiež ako VKM) na báze lepenky (kompozity na báze lepenky) O                                                                                                                           - 20 01 04 obaly z kovu O                                                                                                                                     - 20 01 05 obaly obsahujúce zvyšky nebezpečných látok alebo                                                                            - 20 01 08 biologicky rozložiteľný kuchynský a reštauračný odpad O                                                                 - 20 01 10 šatstvo O                                                                                                                                            - 20 01 11 textílie O                                                                                                                                             - 20 01 13 rozpúšťadlá N                                                                                                                                          - 20 01 14 kyseliny N                                                                                                                                               - 20 01 15 zásady N                                                                                                                                                   - 20 01 17 fotochemické látky N                                                                                                                           - 20 01 19 pesticídy N                                                                                                                                         - 20 01 21 žiarivky a iný odpad obsahujúci ortuť N                                                                                               - 20 01 23 vyradené zariadenia obsahujúce chlórfluórované uhľovodíky N                                                       - 20 01 25 jedlé oleje a tuky O                                                                                                                           - 20 01 26 oleje a tuky iné ako uvedené v 20 01 25 N                                                                                        - 20 01 27 farby, tlačiarenské farby, lepidlá a živice obsahujúce nebezpečné látky N




- 20 01 28 farby, tlačiarenské farby, lepidlá a živice iné ako uvedené v 20 01 27 N                                         - 20 01 29 detergenty obsahujúce nebezpečné látky N                                                                                            - 20 01 30 detergenty iné ako uvedené v 20 01 29 O                                                                                                       - 20 01 31 cytotoxické a cytostatické liečivá N                                                                                                     - 20 01 32 liečivá iné ako uvedené v 20 01 31 O                                                                                                    - 20 01 33 batérie a akumulátory uvedené v 16 06 01, 16 06 02 alebo 16 06 03 a netriedené batérie a akumulátory obsahujúce tieto batérie N                                                                                            - 20 01 34 batérie a akumulátory iné ako uvedené v 20 01 33 O                                                                        - 20 01 35 vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti N                                                                                                                              - 20 01 36 vyradené elektrické a elektronické zariadenia iné ako uvedené v 20 01 21, 20 01 23 a 20 01 35 O                                                                                                                                                            - 20 01 37 drevo obsahujúce nebezpečné látky N                                                                                                                         - 20 01 38 drevo iné ako uvedené v 20 01 37 O                                                                                                          - 20 01 39 plasty O                                                                                                                                            - 20 01 40 kovy O                                                                                                                                              - 20 01 40 01 meď, bronz, mosadz O                                                                                                                      - 20 01 40 02 hliník O                                                                                                                                        - 20 01 40 03 olovo O                                                                                                                                        - 20 01 40 04 zinok O                                                                                                                                            - 20 01 40 05 železo a oceľ O                                                                                                                               - 20 01 40 06 cín O                                                                                                                                            - 20 01 40 07 zmiešané kovy O                                                                                                                        - 20 01 41 odpady z vymetania komínov O                                                                                                     - 20 01 99 odpady inak nešpecifikované
b) Odpady zo záhrad a z parkov (vrátane odpadu z cintorínov):
- 20 02 01 biologicky rozložiteľný odpad O                                                                                                           - 20 02 02 zemina a kamenivo O                                                                                                                      - 20 02 03 iné biologicky nerozložiteľné odpady O
c) Iné komunálne odpady:
- 20 03 01 zmesový komunálny odpad O                                                                                                              - 20 03 02 odpad z trhovísk O                                                                                                                           - 20 03 03 odpad z čistenia ulíc O                                                                                                                       - 20 03 04 kal zo septikov O                                                                                                                             - 20 03 06 odpad z čistenia kanalizácie O                                                                                                           - 20 03 07 objemný odpad O                                                                                                                              - 20 03 08 drobný stavebný odpad (DSO) O                                                                                                       - 20 03 99 komunálne odpady inak nešpecifikované








§ 6 Umiestňovanie nádob na zmesový komunálny odpad a nádob na triedený zber
(1) Za účelom odvozu odpadu je vlastník (správca, resp. nájomca) nehnuteľnosti povinný zriadiť vyhradené miesto pre kontajnery/nádoby/vrecia a splniť nasledujúce podmienky zabezpečujúce, aby:
a) k vyhradenému miestu bol zabezpečený bezpečný prístup a dostatočný priestor na vhodnú manipuláciu s nádobami,                                                                                                                                        b) nebol narušený vzhľad okolia a hygiena prostredia,                                                                                                c) nádoby neboli umiestnené na náveternej strane v blízkosti okien, detských ihrísk,                              frekventovaných miest a pod.,                                                                                                                               d) nádoby boli umiestnené na spevnenom podklade,                                                                                            e) nádoby neboli umiestnené trvalo na chodníku, komunikácii alebo parkovisku a na cudzom pozemku, iba so súhlasom vlastníka alebo obce.
(2) Fyzickým osobám, právnickým osobám a fyzickým osobám - podnikateľom sa prísne zakazuje premiestňovať zberné nádoby, vyprázdňovať ich alebo vyberať si časti odpadu.
(3) Miesto stáleho i dočasného umiestnenia nádob na odpad pri bytových domoch určí majiteľ /správca, resp. nájomca/ nehnuteľnosti po prerokovaní s obcou.
(4) Na chodníkoch, parkoviskách a komunikáciách možno nádoby ponechať iba na dobu nevyhnutnú na ich vyprázdnenie. Po vyprázdnení sa musia nádoby ihneď umiestniť na vyhradené miesto. Výnimku môže povoliť obec.
(5) V prípadoch, ak nastanú okolnosti, ktoré znemožňujú prístup a vyprázdnenie nádob na odpad, je majiteľ /správca, resp. nájomca/ nehnuteľnosti povinný postarať sa o ich premiestnenie a následne po ich vyprázdnení uloženie na vyhradené miesto. 
(6) Užívatelia zberných nádob sú povinní udržiavať v ich okolí poriadok a čistotu. Na miestach hromadného umiestnenia zberných nádob je zakázané ich premiestňovanie.

§ 7 Povinnosti zberovej spoločnosti
(1) Zberová spoločnosť, ktorá na území obce vykonáva zber a prepravu zmesových odpadov a triedený zber komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, je povinná:
a) vyprázdňovať zberné nádoby odpadov tak, aby nedošlo k hygienickým, bezpečnostným, ekologickým a iným závadám, príp. ku škode na majetku,                                                                                  b) po vyprázdnení zberné nádoby umiestniť späť na pôvodné miesto,                                                                c) v prípade rozsypania odpadov pri vyprázdňovaní zberných nádob, tieto odstrániť,                                           d) v prípade poškodenia zbernej nádoby pri manipulácii zabezpečiť na vlastné náklady jej opravu alebo výmenu do 10 kalendárnych dní,                                                                                                               e) predložiť obci výkaz o množstve odpadov, jeho druhovej skladbe, o spôsobe nakladania s týmto odpadom, o spôsobe jeho využitia (vrátane množstva vytriedeného komunálneho odpadu), zhodnotenia, úpravy, zneškodňovania, prípadne o inom spôsobe nakladania s týmito odpadmi, s ktorými nakladala do 7 (sedem) dní po uplynutí predchádzajúceho kalendárneho mesiaca,                                f) zabezpečovať vývoz objemného odpadu, drobného stavebného odpadu a biologicky rozložiteľného odpadu v rozsahu a za podmienok uvedených v tomto nariadení,                                                g) uskutočňovať v súlade s harmonogramom vývoz zberných nádob,



h) uskutočňovať v súlade s harmonogramom vývoz vriec na triedené zložky, ktoré obsahujú určenú zložku.
(2) Zberová spoločnosť môže použiť na zefektívnenie zberu triedených zložiek z komunálneho odpadu aj nádoby (kontajnery), ktoré umiestni na verejné priestranstvá len po dohode s obcou.

§ 8 Povinnosti pri zbere a výkupe odpadu
(1) Ten, kto vykonáva zber odpadu alebo výkup odpadu, je okrem povinností povinný:
a) zverejňovať druhy zbieraných alebo vykupovaných odpadov vrátane podmienok zberu odpadov alebo výkupu odpadov,                                                                                                                       b) označiť zariadenie na zber odpadov alebo výkup odpadov,
2) Okrem povinností podľa odseku 8 je ten, kto vykonáva
a) Zber odpadu alebo výkup odpadu od fyzickej osoby, povinný zaradiť odpad odobratý od takej osoby ako komunálny odpad, toto ustanovenie sa nevzťahuje na zber starých vozidiel a odpadových pneumatík,
b) Zber odpadu od fyzickej osoby, povinný oznamovať obci, na území ktorej sa zber odpadu uskutočňuje, údaje o druhu a množstve vyzbieraného odpadu.
c) Výkup odpadov od fyzickej osoby, oznamovať obci, z ktorej vykúpený odpad pochádza, údaje a druhu a množstve vykúpeného odpadu.
3) Školský zber
a) Škola alebo školské zariadenie (ďalej len škola), ktorá vykonáva zber odpadov z obalov a odpadov z neobalových výrobkov pochádzajúcich z domácnosti, je povinná najneskôr do konca mesiaca nasledujúceho po ukončení štvrťroka oznamovať druh a množstvo vyzbieraného odpadu a informácie o nasledujúcom držiteľovi obci a príslušnej organizácii zodpovednosti výrobcov pre obaly, ktorá má uzatvorenú zmluvu s obcou, v ktorej sa tento zber vykonáva.                                                  b) Na školu sa vzťahujú povinnosti držiteľa odpadu podľa §14 ods. 1 písm. a) až e).                                     c) Na školu, ktorá vykonáva zber podľa odseku 1, sa nevzťahujú povinnosti podľa §81 ods. 13, §97 a 98.                                                                                                                                               d)Podmienky vykonávania zberu odpadov podľa odseku 3 môže obec uplatniť vo všeobecne záväznom nariadení.

§ 9 Systém a spôsob zberu a prepravy zmesových odpadov
(1) Na zber zmesového komunálneho odpadu z rodinných domov sú určené zberné nádoby vo veľkostiach 110 l, 120 l a 1100 l ako aj vrecia. Ak ide o pôvodcov komunálnych odpadov, ktorí sú spoluvlastníkmi nehnuteľnosti príp. bytový dom, výber veľkosti zbernej nádoby je možný len po dohode všetkých pôvodcov, ak sa títo nedohodnú, obec prostredníctvom tohto VZN stanovuje veľkosť 110 l a 120 l zbernej nádoby.
(2) Náklady na prvú zbernú nádobu na zmesový komunálny odpad po pridelení súpisného čísla znáša vlastník.





(3) V Obci sa používajú na zber zmesových komunálnych odpadov nádoby o veľkosti 110l, 120l ako aj 1100 litrové kontajnery, veľkoobjemové kontajnery a vrecia.
(4) Počet zberných nádob na zmesový komunálny odpad v rodinnom dome je určený na počet osôb a počet domácnosti, pričom jedna domácnosť má nárok na 1 zbernú nádobu vo veľkosti 110l, 120l. Domácnosť v ktorej na základe trvalého pobytu žije 6 osôb a viac, môže byť umožnené na základe žiadosti vlastníka používať aj druhú zbernú nádobu. Ak klesne v domácnosti počet osôb pod 6 osôb, vlastník je povinný nepoužívať druhú zbernú nádobu.
(5) Zber zmesového komunálneho odpadu sa uskutočňuje pravidelne minimálne jeden krát za dva týždne kalendárovým zberom, pričom harmonogram je zverejnený na webovom sídle obce a na letákoch do domácností.
(6) Zberné nádoby sa nesmú preplňovať ani preťažovať odpadom. Nádoby, ktoré sú opatrené krytom, sa musia po vložení odpadu uzavrieť. 
(7) Nevytriedené komunálne odpady alebo komunálne odpady po vytriedení zložiek komunálneho odpadu pochádzajúce z územia obce sa zneškodňujú skládkovaním činnosťou D1 podľa prílohy č. 1 a 2 osobitného predpisu9

§ 10 Systém a spôsob zberu objemného odpadu
(1) Objemný odpad predstavujú komunálne odpady, ktoré sa svojou veľkosťou nevojdú do klasickej nádoby na zmesový odpad alebo príslušnej nádoby na triedený zber. Sú to hlavne nábytky, staré okná, dvere, nádoby, plechové rúry, ak sú súčasťou komunálneho odpadu a podobne.
(2) Zber objemného odpadu sa vykonáva bezplatným odovzdaním odpadu na zbernom dvore (§ 23 Zberný dvor.) alebo priamym zberom z domácností dvakrát za kalendárny rok.
(3) Obec zabezpečí podľa potreby zber a prepravu objemného odpadu. Informovanosť obyvateľov o zbere objemného odpadu sa zabezpečí vopred osobitným oznamom na webovom sídle obce alebo úradnej tabuli.
(4) Zložky komunálnych odpadov ako samostatne vytriedené zložky komunálnych odpadov, objemného odpadu obec predovšetkým zhodnocuje10, ak ich zhodnotenie je možné alebo účelné.

§ 11 Systém a spôsob zberu drobného stavebného odpadu
(1) K drobnému stavebnému odpadu bez obsahu škodlivín (DSO), ktorý vyprodukujú občania, patria zmesi betónu, tehál, obkladačiek, dlaždíc, keramiky a pod.
(2) Pôvodca ako aj držiteľ DSO je povinní odpad pred odovzdaním prednostne vytriediť na jednotlivé zložky: sklo, kovy, plasty, papier a lepenku.
(3) Zber DSO sa uskutočňuje formou množstvového zberu.
(4) Triedený zber drobného stavebného odpadu bez obsahu škodlivín sa vykonáva len fyzickou osobou odovzdaním odpadu na zbernom dvore, za čo je určený miestny poplatok podľa osobitného predpisu11, splatný podľa skutočnej hmotnosti, čo sa preukazuje vážnym lístkom z certifikovaného meradla alebo odborným odhadom na zbernom dvore (§ 23 Zberný dvor).




(5) Zakazuje sa ukladať drobný stavebný odpad do nádob na zmesový komunálny odpad alebo vedľa nich (do priestoru vyhradeného miesta pre nádoby/vrecia).
(6) Za nakladanie so stavebnými odpadmi alebo s odpadmi z demolácií, ktoré vznikli pri výstavbe, údržbe, rekonštrukcii alebo demolácii komunikácií, je zodpovedná osoba, ktorej bolo vydané stavebné povolenie a plní povinnosti držiteľa odpadov alebo vlastníka, nájomcu nehnuteľnosti, na ktorej takýto odpad vznikol.
(7) Vykonávať zber, prepravu, zhodnocovanie a zneškodňovanie drobných stavebných odpadov môže len organizácia, ktorá má uzatvorenú zmluvu na vykonávanie tejto činnosti s obcou, ak túto činnosť nezabezpečí obec sama.
(8) DSO obec predovšetkým zhodnocuje12, ak ich zhodnotenie je možné alebo účelné.

§ 12 Systém triedeného zberu a prepravy komunálnych odpadov
(1) V obci sa vykonáva triedený zber:
a) papiera, skla, plastov, kovov,                                                                                                                           b) elektroodpadov z domácností,                                                                                                                         c) použitých prenosných batérií a akumulátorov a automobilových batérií a akumulátorov,                       d) jedlých olejov a tukov z domácností,                                                                                                                 e) veterinárnych liekov a humánnych liekov nespotrebovaných fyzickými osobami a zdravotníckych pomôcok,                                                                                                                                     f) biologicky rozložiteľných odpadov z parkov vrátane odpadu z cintorínov,                                                      g) biologicky rozložiteľného kuchynského odpadu okrem toho, ktorého pôvodcom je fyzická osoba– podnikateľ a právnická osoba, ktorá prevádzkuje zariadenie spoločného stravovania,                   h) odpadu s obsahom škodlivín,                                                                                                                         i) textilu a šatstva vhodného na opätovné použitie
 (2) Na triedený zber komunálnych odpadov sú určené zberné nádoby, vrecia a mobilný zber v zmysle popisu triedeného zberu uvedeného v tomto VZN.
(3) Náklady na zabezpečenie triedeného zberu oddelene zbieranej zložky komunálneho odpadu patriacej do vyhradeného prúdu odpadov, vrátane zberu a vytriedenia týchto zložiek na zbernom dvore, znášajú výrobcovia vyhradených výrobkov, tretie osoby alebo organizácie zodpovednosti výrobcov, ktorí zodpovedajú za nakladanie s vyhradeným prúdom odpadu.
(4) Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, znáša obec a môže ich zahrnúť do miestneho poplatku za komunálne odpady a drobné stavebné odpady.
(5) Triedený zber komunálnych odpadov uskutočňuje podľa harmonogramu zvozu zberová spoločnosť v zmysle popisu triedeného zberu uvedeného v tomto VZN. Harmonogram zvozu je zverejnený na webovom sídle obce a úradnej tabuli. Každá domácnosť má nárok na jeden výtlačok harmonogramu zvozu triedeného zberu komunálnych odpadov.
(6) Odpady z triedeného zberu, ktoré neobsahuje harmonogram zvozu obec vopred zverejní na webovom sídle, úradnej tabuli obce a vo verejnom rozhlase.





(7) Právnická osoba alebo fyzická osoba - podnikateľ, ktorí sú v obci poplatníkmi, môžu bezplatne odovzdať oddelene vyzbieraný komunálny odpad z obalov a komunálny odpad                         z neobalových výrobkov z iných zdrojov: vrecovým spôsobom podľa harmonogramu.

§ 13 Spôsob a podmienky triedeného zberu komunálnych odpadov - papiera, skla, plastov, kovov (odpady z obalov a neobalových výrobkov)
(1) Zberné nádoby na triedený zber komunálnych odpadov okrem vriec, musia byť označené štítkom s rozmermi najmenej 20 cm x 25 cm, ktorý je čitateľný, nezmazateľný, umiestnený na zbernej nádobe na viditeľnom mieste a obsahuje údaje o tom, pre odpad z ktorých výrobkov je nádoba určená.
(2) Obec má uzavretú zmluvu s organizáciou zodpovednosti výrobcov pre obaly.
(3) Zber odpadov z obalov a neobalových výrobkov zabezpečuje podľa harmonogramu zberu príslušná zberová spoločnosť. Harmonogram je zverejnený na webovom sídle a úradnej tabuli obce.
(4) Špecifikácia jednotlivých zložiek triedeného odpadu tvorí prílohu č. 1 tohto VZN
(5) Obec určuje na triedený zber papiera plastové vrecia, ktoré po vyprázdnení zberová spoločnosť vráti späť.
(6) Zakazuje sa odovzdať papier, plasty, kovy a sklo iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou a aj zmluvu s príslušnou organizáciou zodpovednosti výrobcov.

§ 14 Spôsob a podmienky triedeného zberu komunálnych odpadov
- elektroodpadov z domácností
(1) Obec má uzavretú zmluvu pre elektroodpady, ktorá vykonáva zber oddelene zbieraných zložiek komunálnych odpadov patriacich do vyhradeného prúdu odpadov.
(2a) Do elektroodpadu patria: televízory, rádiá, počítačová, kancelárska a telekomunikačná technika, videá, diskmany, digitálne hodinky, gameboye, variče, ohrievače, kávovary, práčky, elektromotory, ručné elektrické náradie, žiarovky, žiarivky, lampy, mobily, chladničky, elektrické náradie atď.
(2b) Do elektroodpadu nepatria: plynové spotrebiče, vypínače, zásuvky, svetelné reklamy, chladničky bez motorov a pod.
(3) Elektroodpad musí byť v celku a musí obsahovať všetky elektrické časti a súčiastky.
(4) Obec umožňuje výrobcovi elektrozariadení alebo príslušnej organizácii zodpovednosti výrobcov na ich náklady:
a) zaviesť a prevádzkovať na jej území systém oddeleného zberu elektroodpadu z domácností,                         b) užívať v rozsahu potrebnom na tento účel existujúce zariadenia na zber komunálnych odpadov.





(5) Občania sú povinní vyložiť elektroodpad z domácností na miesto na to určené (vyhlásené v obecnom rozhlase) v stanovený deň v zmysle zverejneného harmonogramu. Harmonogram je zverejnený na webovom sídle obce.
(6) Elektroodpad je zakázané ukladať do nádob na zmesový komunálny odpad, vedľa nich a na verejné priestranstvá obce v iný ako stanovený deň v zmysle harmonogramu vývozu elektroodpadu.
(7) Občania môžu elektroodpad bezplatne odovzdať distribútorom prostredníctvom spätného odberu priamo v predajni elektrospotrebičov.
(8) Zakazuje sa odovzdať elektroodpad iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou.

§ 15 Spôsob a podmienky triedeného zberu komunálnych odpadov
– použitých batérií a akumulátorov
(1) Obec má uzavretú zmluvu s treťou osobou pre batérie a akumulátory, ktorá prevádzkuje systém združeného nakladania s batériami a akumulátormi, oddelene vyzbieranými z komunálnych odpadov.
(2) Občania sú povinní odovzdať použité batérie a akumulátory do nádob tretej osoby, ako aj na predajných miestach u distribútora batérií a akumulátorov alebo na iných zberných miestach zriadených v súlade so zákonom o odpadoch.
(3) 
a)Do použitých batérií a akumulátorov patria: prenosné (gombíkové, tužkové,...) a automobilové batéria a akumulátory.                                                                                                                                        b) Do použitých batérií a akumulátorov nepatria: priemyselné batérie a akumulátory.
(4) Použité batérie a akumulátory, ktoré sú súčasťou elektroodpadu z domácností sa zbierajú spolu s týmto odpadom.
(5) Použité batérie a akumulátory je zakázané ukladať do iných zberných nádob alebo vedľa nich a na verejné priestranstvá obce.
(6) Zakazuje sa odovzdať použité batérie a akumulátory iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou.

§ 16 Spôsob a podmienky triedeného zberu komunálnych odpadov s biologicky rozložiteľným komunálnym odpadom
(1) Biologicky rozložiteľný komunálny odpad sa delí:
a) biologicky rozložiteľný odpad zo záhrad a parkov vrátane odpadu z cintorínov                                          b) biologicky rozložiteľný kuchynský odpad okrem toho, ktorého pôvodcom je fyzická osoba podnikateľ a právnická osoba, ktorá prevádzkuje zariadenie spoločného stravovania,                                     c) jedlé oleje a tuky z domácností.





(2) Je zakázané ukladať biologicky rozložiteľný komunálny odpad do zberných nádob na komunálny odpad, na iné miesta než na to určené alebo ho spaľovať.
(3) Obec umožňuje obyvateľom ako pôvodcom odpadu, ktorí vlastnia alebo užívajú rodinné domy, aby rozložiteľný biologicky komunálny odpad uvedený v odseku 1a, 1b prednostne kompostovali formou domáceho kompostovania s ročnou kapacitou do 10t13.
(4) Podmienkou vykonávania vlastného kompostovanie biologicky rozložiteľných odpadov je,   že kompostovanie obyvatelia vykonávajú v súlade s ustanoveniami tohto nariadenia a podmienkami dohody o kompostovaní.
 (5) Na účely umožnenia kompostovania a preukázania splnenia podmienok zákona o odpadoch obec uzaviera v potrebnom rozsahu s obyvateľmi písomné dohody o kompostovaní ich vlastného biologicky rozložiteľného odpadu na domácich kompostoviskách.
(6) Za obyvateľov žijúcich spoločne v jednej domácnosti uzatvára obec len jednu dohodu                        o kompostovaní, a to s ich spoločným zástupcom.
(7) Obec zabezpečuje kontrolu plnenia povinností vyplývajúcich z písomných dohôd o kompostovaní, ako aj samotnú realizáciu kompostovania v obci priebežne ročne prostredníctvom zamestnancov obecného úradu.

§ 17 Biologicky rozložiteľný odpad zo záhrad, parkov vrátane odpadu z cintorínov
(8a) Do biologicky rozložiteľných odpadov z parkov vrátane odpadu z cintorínov patria: kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol.
(8b) Do biologicky rozložiteľných odpadov zo záhrad, parkov a cintorínov nepatria: zvyšky jedál, kamene, cigaretový ohorok, uhynuté zvieratá, časti zvierat a pod.
(9) Obec v súlade s § 81 ods. 7 písm. b) bod 3 zabezpečuje vykonávanie triedeného zberu biologicky rozložiteľných odpadov z parkov vrátane odpadu z cintorínov.
(10) Pôvodcovia odpadov zo zelene, vrátane pôvodcov zo záhradkárskych lokalít, zhromažďujú odpady zo zelene vo vlastných alebo užívaných priestoroch a objektoch (kompostéroch) za účelom prednostného kompostovania v domácich a komunitných kompostárňach, ktorých ročná kapacita neprevyšuje 10t14.

§ 18 Biologicky rozložiteľné kuchynské odpady
(12a) Do biologicky rozložiteľných kuchynských odpadov patria: šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupinky z orecha, trus malých zvierat, papierové vrecká znečistené zeleninou, ovocím, maslom, džemom, potraviny po záručnej dobe alebo inak znehodnotené, použité papierové vreckovky a servítky, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu.
(12b) Do biologicky rozložiteľných kuchynských odpadov nepatria: zelené odpady, lístie, drevo, drevený odpad, burina, kvety a pod.




(13) Dôvodom nezavedenia triedeného zberu komunálnych odpadov pre biologicky rozložiteľný kuchynský komunálny odpad je to, že obec si uplatňuje výnimku z povinnosti zaviesť a zabezpečovať vykonávanie triedeného zberu biologicky rozložiteľného kuchynského odpadu v obci podľa § 81 ods. 21 písm. a) zákona o odpadoch, na základe ktorej obec preukáže, že 100% obyvateľov kompostuje vlastný odpad15
1. Je zakázané ukladať biologicky rozložiteľné kuchynské odpady do zberných nádob na komunálny odpad.“
2. Všetci obyvatelia sú povinní svojpomocne si kompostovať svoj vlastný biologicky rozložiteľný kuchynský odpad.
3. Obyvatelia predložia obci čestné vyhlásenie o tom, že svoj vlastný biologicky rozložiteľný kuchynský odpad kompostujú.“
4. Za obyvateľov žijúcich spoločne v jednej domácnosti podpisuje čestné vyhlásenie zástupca domácnosti.“
5. Obec preveruje skutočnosti uvedené v čestnom vyhlásení, ako aj samotnú realizáciu kompostovania v obci. Čestné vyhlásenia sa pravidelne aktualizujú.“

§ 19 Jedlé oleje a tuky z domácností
(14a) Do jedlých olejov a tukov patria: oleje a tuky z prípravy jedál, zvyšky nespotrebovaných olejov, prepálené oleje, zvyšky masla či tuku.
(14b) Do jedlých olejov a tukov nepatria: motorové, hydraulické, či iné oleje a tuky, ktoré neboli pôvodne určené na konzumáciu, či na prípravu jedla.
(15) Triedený zber jedlých olejov a tukov sa vykonáva kampaňou vo vopred obcou určených miestach a vo vyhlásených dňoch.
(16) Oleje a tuky sa odovzdávajú v plastových fľašiach s funkčným uzáverom, ktoré si občania zabezpečujú samostatne.
(17) Prepravu a zneškodňovanie zabezpečuje výhradne spoločnosť, s ktorou má obec uzatvorenú zmluvu.
(18) Jedlé oleje a tuky je zakázané zmiešavať s komunálnym odpadom a ukladať na verejné priestranstvá, resp. k odpadovým nádobám a kontajnerom na komunálny odpad.
(19) Jedlé oleje a tuky z domácností triedene vyzbierané sa materiálovo zhodnocujú.

§ 20 Spôsob zberu odpadu s obsahom škodlivín (odpadové motorové a mazacie oleje, farbivá, chemikálie a iné nebezpečné odpady)
(1) Jednotlivé zložky odpadu s obsahom škodlivín (nebezpečný odpad) sú ich držitelia povinní vytrieďovať z komunálneho odpadu a zabezpečiť ich dočasné bezpečné zhromaždenie.
 





(2) Do skupiny odpadov s obsahom škodlivín patria: rozpúšťadlá, staré farby, lepidlá, živice, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, detergenty (pracie prášky, čistiace prostriedky), drevo obsahujúce nebezpečné látky, handry znečistené olejom, farbami, obaly znečistené nebezpečnými látkami a pod.
(3) Odpad s obsahom škodlivín je zakázané ukladať do zberných nádob alebo vedľa nich ako aj na verejné priestranstvá obce.
(4) Obec zabezpečuje podľa potreby, najmenej dvakrát do roka zber a prepravu oddelene zbieraných zložiek komunálneho odpadu z domácností s obsahom škodlivých látok na účely ich zhodnotenia alebo zneškodnenia.
(5) Na území obce je zabezpečený kalendárový resp. mobilný zber odpadu s obsahom škodlivín. Občania majú možnosť odpady bezplatne odovzdať priamo do pristaveného vozidla v deň zberu.
(6) Obec zabezpečuje informovanosť obyvateľov o zbere odpadu s obsahom škodlivín vopred zverejnením na webovom sídle obce a v obecnom rozhlase.

§ 21 Spôsob zberu textilu a šatstva
Na území obce Olováry  je zabezpečený zber textilu dvomi spôsobmi : 
1.   Triedený zber odpadu z textilu
2.   Zber textilu vhodného na opätovné použitie ( doplnkový spôsob zberu ) 
Triedený zber odpadu z textilu
1.   Pod odpadom z textilu sa rozumie:
- poškodený, nenositeľný textil a šatstvo (všetky druhy odevov, prikrývky, deky, posteľná   bielizeň,  doplnky k oblečeniu, záclony, závesy  a pod.)
2.   Triedený zber odpadu z textilu  prebieha celoročne do plastových vriec.
3.    Zber odpadu z textilu zabezpečuje podľa harmonogramu zberu príslušná zberová spoločnosť. Harmonogram zvozu je zverejnený na úradnej tabuli  a na webovom sídle obce.
4.    Vykonávať zber, prepravu, zhodnocovanie a zneškodňovanie odpadu z textilu môže len organizácia zodpovedná za zber komunálneho odpadu, ktorá má uzatvorenú zmluvu na vykonávanie tejto činnosti s obcou.
Zber textilu vhodného na opätovné použitie ( doplnkový spôsob zberu )
1.  Pod šatstvom a textilom vhodným na zber sa rozumie:
-  čisté a suché šatstvo (všetky druhy odevov, prikrývky, deky, posteľná bielizeň),
-  topánky (topánky iba v pároch, nezničené)
-  doplnky k oblečeniu (čiapky, šály a pod.)
2.   Zber šatstva a  textilu, odevov a obuvi prebieha celoročne do označeného špeciálneho         kontajnera, ktorý je umiestnený na území obce. Textil môžu občania taktiež odovzdať        na obecnom úrade.
3.    Kontajner je vlastníctvom zmluvného partnera obce, ktorý zodpovedá za jeho údržbu a vyprázdňovanie.







4.   Interval vývozu kontajnera textilu vhodného na opätovné použitie (šatstvo a textil)  je podľa potreby.
5.   Vykonávať zber, prepravu, zhodnocovanie a zneškodňovanie odpadu z textilu vhodného na opätovné použitie ( šatstvo a textil ) môže len organizácia zodpovedná za zber komunálneho odpadu, ktorá má uzatvorenú zmluvu na vykonávanie tejto činnosti s obcou.

§ 22 Spôsob a podmienky triedeného zberu komunálnych odpadov veterinárnych liekov a humánnych liekov nespotrebovaných fyzickými osobami a zdravotníckych pomôcok
(1) Držiteľ veterinárnych liekov a humánnych liekov nespotrebovaných fyzickými osobami je povinný odovzdať ich do verejných lekární, ktoré sú povinné ich zhromažďovať.
(2) Nespotrebované lieky je zakázané vyhadzovať do zmesového komunálneho odpadu.
(3) Zakazuje sa nespotrebované lieky ukladať do zberných nádob alebo vedľa nich a na verejné priestranstvá obce. 

§23 Spôsob nakladania s odpadovými pneumatikami
(1) Odpadové pneumatiky nie sú súčasťou komunálnych odpadov a ani zberu odpadov, ktorý zabezpečuje obec, avšak tento druh odpadu môže byť umiestnený na spevnenej ploche p.č. E KN 737  KÚ Olováry po dohode s Obecným úradom odkiaľ obec za bezpečí likvidáciu prostredníctvom OZV.
(2) Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať bezplatne distribútorovi pneumatík (pneuservis, autoservis) okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.

§ 24 Spôsob zberu kalu zo septikov a žúmp
(1) Majitelia existujúcich septikov resp. iní ich užívatelia ako nájomcovia, správcovia apod. sú povinní:
a) zabezpečiť na vlastné náklady ich vyprázdňovanie a zneškodňovanie v dostatočných časových intervaloch tak, aby nedošlo k úniku odpadu do okolia, pričom na takýto únik sa vzťahuje zákaz podľa osobitného predpisu16,
b) objednať s dostatočným predstihom na vlastné náklady vyprázdňovanie prepravu, zneškodnenie alebo zhodnotenie odpadu iba prostredníctvom oprávnenej osoby.

§ 25 Podmienky likvidácie odpadu
Obec likviduje odpad len od nehnuteľností, kde je uhradený poplatok.





IV. ČASŤ
§ 26 Zberný dvor
(1) Obec je prevádzkovateľom zberného dvora.
(2) Fyzická osoba, ktorá je poplatníkom v obci môže bezplatne odovzdať oddelene zbierané zložky z komunálneho odpadu na zbernom dvore - na spevnenej ploche p. č. E KN 737.
(3) Zberný dvor sa riadi prevádzkovým poriadkom a poplatník je povinný sa s ním oboznámiť a rešpektovať ho.
(4) Prevádzkové hodiny ako aj zoznam druhov odpadov, ktoré obyvatelia na zbernom dvore môžu odovzdať, sú zverejnené na webovom sídle obce a zbernom dvore.
(5) Na zbernom dvore sa zhromažďujú po bezplatnom odovzdaní fyzickými osobami tieto zložky komunálnych odpadov :
[bookmark: _GoBack]a) odpad zo zelene (zo záhrad, vrátane vianočných stromčekov),                                                                      b) drevo bez obsahu škodlivín (nebezpečných látok),                                                                                       c) zemina a kamenivo                                                                                                                                          d) drobný stavebný odpad,                                                                                                                                   e) objemný odpad 										            f) textil a šatstvo.

V. ČASŤ
§ 27 Výkon štátnej správy
(1) Obec vo veciach štátnej správy odpadového hospodárstva:
a) prejednáva priestupky v odpadovom hospodárstve (§ 115 ods. 3 písm. a) zákona o odpadoch) a ukladá pokuty za priestupky (§ 115 ods. 2 písm. a) zákona o odpadoch),
b) poskytuje držiteľovi odpadu informácie o umiestnení a činnosti zariadení na nakladanie s odpadmi na území obce.

VI. ČASŤ
§ 28 Spôsob nahlasovania nezákonne umiestneného odpadu
(1) Oznámiť umiestnenie odpadu na nehnuteľnosti, ktoré je v rozpore ktoré je v rozpore s osobitným predpisom17 môže akákoľvek fyzická osoba alebo právnická osoba orgánu štátnej správy (napr. príslušnému Okresnému úradu, Odboru starostlivosti o životné prostredie) alebo obci.
(2) Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva alebo obci
(3) Oznámenie oznamovateľ oznamuje písomne, emailom alebo, telefonicky.
(4) Oznámenie obsahuje najmä:





a) meno, priezvisko a adresu trvalého pobytu fyzickej osoby alebo názov a sídlo právnickej osoby, kontaktné údaje (telefónne číslo, e-mail),
b) kat. územie, LV, parc. č. nehnuteľnosti, kde sa nezákonne umiestnený odpad nachádza,
c) druh odpadu (zmesový komunálny odpad, objemný odpad, stavebný odpad, nebezpečný
odpad, apod.),
d) druh pozemku – spevnené plochy, orná pôda, lúky a pasienky, vodný tok, pobrežné pozemky, inundačné územia a pod.,
e) množstvo odpadu (odhadom) alebo plocha znečistená odpadom.
(5) Kontaktné údaje k oznámeniu nahlasovania nezákonne umiestneného odpadu sú zverejnené na webovom sídle obce alebo úradnej tabuli.

§ 29 Priestupky
(1) Priestupku sa dopustí ten, kto poruší toto nariadenie.
(2) Priestupky voči fyzickým osobám na úseku odpadového hospodárstva prejednáva obec. Iné priestupky podľa Zákon č. 79/2015 Z. z. o odpadoch a o zmene a doplnení niektorých zákonov prejednáva orgán štátnej správy odpadového hospodárstva.
(3) Za priestupok môže obec uložiť pokutu do 1 500 eur.
(4) Na priestupky a na ich prejednávanie sa vzťahuje § 115 zákona č. 79/2015 Z. z. o odpadoch a zákon č. 372/1990 Zb. o priestupkoch v znení neskorších predpisov.
(5) Výnosy pokút uložených za priestupky podľa odseku 2 sú príjmom rozpočtu obce.


VII. ČASŤ
§ 30 Kontrola

(1) Kontrolu dodržiavania ustanovení tohto VZN vykonáva
a) obec prostredníctvom obecného zastupiteľstva,
b) osôb poverených obecným úradom,
c) hlavný kontrolór obce.








VIII. ČASŤ
§ 31 Záverečné ustanovenia
(1) Toto VZN č. 3/2024 schválilo obecné zastupiteľstvo na svojom zasadnutí dňa .................... uznesením č. .......................
(2) Týmto VZN sa ruší všeobecne záväzné nariadenie obce č. 1/2021 o nakladaní s komunálnymi odpadmi a drobnými stavebnými odpadmi na území obce Olováry účinné od 01. 07. 2021.
(3) Podrobnosti určovania miestneho poplatku za komunálne odpady a drobné stavebné odpady upravujú ďalšie nariadenia obce (VZN o daniach a poplatkoch).
(4) Toto VZN nadobúda účinnosť 01.01. 2025.

VZN Vyvesené na úradnej tabuli v obci Olováry dňa 29. 11. 2024
VZN zvesené dňa: 15. 12. 2024




Mgr. Attila Kanyó
starosta obce


















Vysvetlivky:
1 Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.
2 § 81 ods. 10 zákona č. 79/2015 Z. z. o odpadoch
3 § 15 ods. 18 zákona č. 79/2015 Z. z. o odpadoch
4 Zákon č. 79/2015 Z.z. o odpadoch
5 Napríklad zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov.
6 Nariadenie Komisie (EÚ) č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady 2008/98/ES o odpade a o zrušení určitých smerníc (Ú. v. EÚ L 365, 19. 12. 2014).
7 Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.
8 § 81 ods. 17 zákona č. 79/2015 Z. z.
9 Vyhláška č. 366/2015 Z. z., o evidenčnej povinnosti a ohlasovacej povinnosti
10 § 3 ods. 13 zákona č. 79/2015 Z. z.
11 VZN o miestnom poplatku za komunálne odpady a drobné stavebné odpady na území obce (nariadenie o poplatku za komunálne odpady)
12 § 3 ods. 13 zákona č. 79/2015 Z. z.
13 § 97 ods. 1 písm. c) bod 3, § 98 ods. 3 zákona č. 79/2015 Z. z.
14 § 97 ods. 1 písm. c) bod 3, § 98 ods. 3 zákona č. 79/2015 Z. z.
15 § 81 ods. 21 písm. b) zákona č. 79/2015 Z. z.
16 § 2 písm. k) a § 36 ods. 15 zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch, v znení neskorších predpisov (ďalej len vodný zákon)
17 § 15 zákona č. 79/2015 Z. z.

